Poliţiştii din municipiul Constanţa au fost sesizaţi cu privire la faptul că un tânăr de 17 ani s-a spânzurat într-o anexă a imobilului în care locuia, informează, marţi, IPJ Constanţa.
"Poliţiştii deplasaţi la faţa locului au stabilit că cele sesizate se confirmă, manevrele de resuscitare fiind efectuate de către un echipaj medical, fără rezultat. Trupul a fost transportat la Morga Cimitirului Central în vederea efectuării necropsiei şi stabilirii cauzei decesului", precizează IPJ.
Conform sursei citate, Poliţia a fost sesizată luni. În cauză, a fost întocmit un dosar penal pentru ucidere din culpă şi se fac cercetări.